b'\n_START_ARTICLE_\n\xc5\xbdaliojo Ky\xc5\xa1ulio nepriklausomyb\xc4\x97s Afrikos partija\n_START_SECTION_\nIstorija\n_START_PARAGRAPH_\n\xc4\xaekurta 1981 m. sausio 18 d. kaip politin\xc4\x97 partija, t\xc4\x99sianti Bisau Gvin\xc4\x97jos ir \xc5\xbdaliojo ky\xc5\xa1ulio nepriklausomyb\xc4\x97s Afrikos partijos (PAIGC), FRELIMO ir kit\xc5\xb3 i\xc5\xa1sivadavimo jud\xc4\x97jim\xc5\xb3 bei j\xc5\xb3 lyderi\xc5\xb3 Amilkaro Kabralo, Eduardo Mondlan\xc4\x97s, Luiso Kabralo veikl\xc4\x85._NEWLINE_1975 m. bir\xc5\xbeelio 30 d. PAIGC tapo valdan\xc4\x8di\xc4\x85ja partija, stebint JTO atstovams laim\xc4\x97jusi 92\xc2\xa0% bals\xc5\xb3, jos lyderis Aristidas Pereira tapo prezidentu ir vald\xc4\x97 \xc5\xa1al\xc4\xaf iki 1991 m. 1975 m. liepos 5 d. buvo paskelbta \xc5\xbdaliojo Ky\xc5\xa1ulio ir Bisau Gvin\xc4\x97jos nepriklausomyb\xc4\x97 nuo Portugalijos. Ta\xc4\x8diau 1980 m. lapkri\xc4\x8dio 4 d. \xc4\xafvykus valstyb\xc4\x97s perversmui Bisau Gvin\xc4\x97joje, \xc5\xbdaliojo ky\xc5\xa1ulio salos ir abi partijos dalys atsiskyr\xc4\x97._NEWLINE_1991 m. sausio 13 d. \xc5\xa1alyje \xc4\xafvyko pirmieji daugiapartiniai rinkimai, kuriuose nugal\xc4\x97jo Jud\xc4\x97jimas u\xc5\xbe demokratij\xc4\x85 (MpD). 1995 m. gruod\xc5\xbeio 17 d. antruosiuose rinkimuose PAICV gavo tik 28\xc2\xa0% bals\xc5\xb3. Ta\xc4\x8diau jau 2001 m. sausio 30 d. rinkimuose PAICV gavo 49,5\xc2\xa0% bals\xc5\xb3 bei 41 i\xc5\xa1 72 parlamento viet\xc5\xb3 ir sudar\xc4\x97 Chos\xc4\x97s Marija Neveso vyriausyb\xc4\x99. \xc5\xbdaliojo Ky\xc5\xa1ulio Respublikos prezidentu buvo i\xc5\xa1rinktas partijos lyderis Pedras Piresas._NEWLINE_2006 m. vasario 12 d. rinkimuose\xc2\xa0?\n_START_SECTION_\nStrukt\xc5\xabra\n_START_PARAGRAPH_\n2003 m. bir\xc5\xbeelio 27 \xe2\x80\x93 29 d. X suva\xc5\xbeiavime priimtas naujas statutas. Partijai vadovauja 19 nari\xc5\xb3 Politin\xc4\x97 komisija, 51 nario Nacionalin\xc4\x97 taryba, bei 7 nari\xc5\xb3 Vykdomoji komisija._NEWLINE_Laikosi demokratinio socializmo princip\xc5\xb3. Socialist\xc5\xb3 Internacionalo nar\xc4\x97 nuo 1996 m. rugs\xc4\x97jo 9 d.\n_START_SECTION_\nPirmininkai\n_START_PARAGRAPH_\n1998 m. Pedro Piresas, 2000 m. Chose Marija Nevesas.'